Sankt-Hedwigs-Kathedrale

Sankt-Hedwigs-Kathedrale on kirkkorakennus Bebelplatzilla Berliinissä. Se on Berliinin roomalais-katolisen arkkihiippakunnan katedraali. Katedraalin rakennutti Preussin kuningas Fredrik II Suuri vuosina 1747–1773 ja suunnitteli arkkitehti Georg Wenzeslaus von Knobelsdorff. Katedraali nimettiin Sleesian suojeluspyhimyksen pyhän Hedvigin mukaan. Katedraali tuhoutui lähes kokonaan toisen maailmansodan ilmapommituksissa vuonna 1943, ja vain ulkoseinät jäivät pystyyn. Kirkko jälleenrakennettiin vuosina 1952–1963.